Сапраўды, у няпросты гістарычны момант народ прадэманстраваў з’яднанасць, масава прыняўшы ўдзел у выбарах. Сваімі галасамі людзі выказалі прыхільнасць да той унутранай і знешняй палітыкі, якую мы праводзім больш за два дзясяткі гадоў. І заўважце, гэтая палітыка не дасталася нам у спадчыну. Тады былі зусім іншыя выклікі. Тады мы жылі ў вялікай краіне, якая была здольная дыктаваць усяму свету ўмовы існавання і ўраўнаважваць гэты свет. Сёння іншыя выклікі, і нам у адзіночку часам даводзілася фарміраваць унутраную і знешнюю палітыку, дзесьці спатыкаючыся, дзесьці натыкаючыся на перашкоды, але мы ніколі не хлусілі, мы нікога ніколі не падманвалі, мы ішлі сваім шляхам, і гэты шлях паказаў правільнасць на­шых дзеянняў.